નવી દિલ્હી: એક સરકારી પેનલે ખાનગી ક્ષેત્રની નોકરીઓમાં અન્ય પછાત વર્ગો (ઓબીસી)ના ઉમેદવારો માટે ર૭ ટકા અનામત આપવાની ભલામણ કરી છે. રાષ્ટ્રીય પછાત વર્ગ નિગમે આ સંદર્ભમાં એક કાયદો પસાર કરવાનું પણ સૂચન કર્યું છે. સામાજિક ન્યાય અને અધિકારીતા મંત્રાલય હેઠળ વૈધાનિક સંસ્થા એનસીબીસીએ ખાનગી ક્ષેત્રના બિઝનેસ, હોસ્પિટલ, સ્કૂલ, ટ્રસ્ટ વગેરે સંબંધિત સાહસોની નોકરીઓમાં ઓબીસી ઉમેદવારોને અનામત આપવા ભલામણ કરી છે. પંચે લઘુમતી મંત્રાલય અને મહેકમ તેમજ તાલીમ વિભાગને આ અંગે પત્ર લખ્યો છે.